Groot erf in leefstyllandgoed opgeveil | Netwerk24
Groot erf in leefstyllandgoed opgeveil
Die Clara Anna Fontein-leefstyllandgoed in Durbanville naby Kaapstad, waar 'n erf van net minder as 1 250 m² opgeveil gaan word.
'n Groot erf van 'n raps minder as 1 250 m² in die Clara Anna Fontein-leefstyllandgoed in Durbanville naby Kaapstad word op 13 November deur Rawson Auctions Western Cape op 'n veiling verkoop.
Die erf is in 'n doodloopstraat binne die twee fase van die ontwikkeling, waar die erwe groter is.
Clara Anna Fontein is 'n luukse landgoed wat aan 'n beskermende wildreservaat grens. Die landgoed spog met heelwat geriewe, onder meer 'n sportsentrum, 'n gimnasium, 'n verhitte swembad waarin lengtes geswem kan word en twee tennisbane. Dan is daar ook die nuut-gerestoureerde 18de eeuse herehuis, wat nou die klubhuis is. 'n Bonus is die Reddam House- private skool, wat op die grens van die landgoed geleë is.
Die reserweprys van die erf is R2,5 miljoen, maar alle aanbiedings sal in oënskou geneem word.
Die veiling word op 13 November by die Rawson Property Group se hoofkantoor in Rondebosch gehou. Vir inligting of om 'n besigtigingsafspraak te maak, bel Tony Bredenkamp by 083 602 6113.